《玉蝴蝶》
宋代·李鼐

望处水寒云绕，倚栏千里，澹荡晴晖。梦燕门阑，和气喜动帘帏。舞因重、花明彩凤，歌扇小、香暖金猊。漏声迟。洞天秋晓，风露霏霏。

嘉时。谪仙高宴，华分玉蜡，艳列文姬。玉树临风，自然老月中枝。酒肠宽、胸容云梦，词源壮、笔勇助溪。且追随。伫看飞诏，稳步沙堤。

作者简介：宋宣州宣城人，字仲镇，号懒窝。高宗绍兴初官都昌尉，累迁迪功郎淮西安抚司准备差遣。工词章，与萧之敏唱和。